Հավելված 1

Հայաստանի Հանրապետության

Գեղարքունիքի մարզի Սևան համայնքի

ավագանու՝ 17.09.2024թ. N 106-Ա որոշման

Հ Ա Ղ Ո Ր Դ Ա Գ Ր ՈՒ Թ ՅՈՒ Ն

ՍևԱՆ ՀԱՄԱՅՆՔԻ 2024 ԹՎԱԿԱՆԻ ԱՌԱՋԻՆ ԿԻՍԱՄՅԱԿԻ ԲՅՈՒՋԵԻ ԿԱՏԱՐՄԱՆ

**Եկամուտներ**

Սևան համայնքի բյուջեի 2024թ.-ի առաջին կիսամյակի բյուջեի եկամուտների /վարչական և ֆոնդային բյուջեները միասին/ պլանը կատարվել է 94,6%-ով:

2024թ.-ի համայնքի բյուջեի առաջին կիսամյակի բյուջեի վարչական մասը կատարվել 95,5 %-ով / պլան` 959,2 մլն. դրամ, փաստացի` 915,6 մլն. դրամ/: Վարչական բյուջեում սեփական եկամուտները կատարվել են 84,4 %-ով / պլան` 279,6 մլն. դրամ, փաստացի` 236,1 մլն. դրամ/: Սեփական եկամուտների թերակատարումը կազմել է 43,6 մլն դրամ կամ 15,6 %: Եկամտատեսակներից գերակատարվել է գույքահարկ շենք-շինությունների գծով՝ 433,7%, տեղական տուրքերը՝ 129,7 % և այլն, իսկ մնացած եկամտատեսակների, այդ թվում` հողի հարկ /43,6 %/, փոխադրամիջոցների գույքահարկը՝ 79,0 %, անշարժ գույքի հարկ /52.8%/, աղբահանության վարձավճարների /51,5 %/ գծով առկա են պլանների թերակատարումներ:

Ոչ հարկային եկամուտների մեջ գերակատարվել է ինքնակամ կառույցների օրինականացման և այլ եկամուտների գծով եկամտատեսակները:

Համայնքի ֆոնդային բյուջեի եկամուտները կատարվել է 94.8 %-ով / ճշտված պլան` 777,1 մլն. դրամ, փաստացի` 736.5 մլն. դրամ /:

Համայնքի ֆոնդային բյուջեի եկամուտների թերակատարման պատճառը օբյեկտիվ է՝ կապված համայնքում հողերի և հիմնական միջոցների օտարման բացակայության հետ:

 Նախորդ 2023թ.-ի 1-ին կիսամյակի համեմատությամբ համայնքի բյուջեի եկամուտները ավելացել են 319,2 մլն. դրամով կամ 27,3 տոկոսով, այդ թվում` վարչական մասով` 136,9 մլն դրամի չափով /17.6 տոկոս/, ֆոնդային մասով` 210․5 մլն. դրամով /40․0 տոկոսով/: Վարչական բյուջեի ավելացումը նախորդ տարվա նույն ժամանակաշրջանի համեմատ պայմանավորված է հիմնականում դոտացիայի 177,4 մլն. դրամ աճով:

 Ֆոնդային բյուջեի աճը պայմանավորված է կապիտալ ծախսերի նպատակով ստացվող սուբվենցիայի և հողի օտարումից գումարների աճերով։

 Համայնքի բյուջեի սԵփական եկամուտները նախորդ տարվա նույն ժամանակաշրջանի համեմատ պակասել է 40,8 մլն. դրամով կամ 14,7 տոկոսով: Պակասեցման հիմնական պատճառը սեփական եկամուտների հիմնական տեսակների թերակատարումն է, որը ունի ինչպես օբյեկտիվ, այնպես էլ սուբյեկտիվ պատճառներ :

**Ծախսեր**

Համայնքի 2024 թվականի 1-ին կիսամյակի բյուջեի ծախսերը կատարվել է 89,2 %-ով: 1 633,7 մլն. դրամ պլանային ծախսերի դիմաց փաստացի կատարվել է 1 461,2 մլն. դրամի ծախս, կամ թերակատարումը կազմել է 172,5 մլն. դրամ կամ 10,8 % :

Վարչական բյուջեի ծախսերը կատարվել են 94,7 %-ով (պլան` 884.6 մլն. դրամ, փաստացի` 837,6 մլն. դրամ), թերակատարումը կազմել է 47,0 մլն. դրամ /5,3 տոկոս/: Վարչական բյուջեի փաստացի ծախսերի 34,3 %-ը կամ 287,7 մլն. դրամ կազմել են կրթության և մշակույթի ծախսերը, 204,6 մլն.դրամ /24.4տոկոս/` ընդհանուր բնույթի համայնքային ծառայությունները, 167,7մլն. դրամ /20.0 տոկոս/` սանիտարական մաքրման ծախսեր:

Ըստ առանձին ոլորտների` համայնքի 2024թ. առաջին կիսամյակի բյուջեի ծախսերը կատարվել են հետևյալ չափերով՝ կրթության ծախսերը` 99.9 %, մշակույթի ծախսերը` 94,5 %, սանիտարական մաքրման ծախսեր 98,6 %:

Համայնքի այս տարվա առաջին կիսամյակի բյուջեի ֆոնդային մասի ծախսերը կատարվել են 85,9 %-ով (պլան` 917,7 մլն. դրամ, փաստացի ծախս` 788,1 մլն. դրամ): Համայնքի 2024թ. առաջին կիսամյակի ֆոնդային բյուջեից վճարվել է 757,5 մլն. դրամ, այդ թվում` 432,5մլն. դրամ սուբվենցիայի /57,1 տոկոս/, 325,0մլն. դրամ համայնքի բյուջեցից /42,9 տոկոս/՝ ասֆալտապատման, փոսային հիմնանորոգման համար, Ֆոնդային բյուջեի ծախսերի զգալի մասը կազմում է նախորդ տարվանից տեղափոխված ծրագրերի համար վճարումները և պարտքերը:

**Պարտքեր**

2024թ. հունվարի 1-ի դրությամբ վարչական բյուջեի գծով կուտակվել են միայն ընթացիկ պարտքեր, որոնք մարվել են 1-ին եռամսյակի ընթացքում:

2024թ. հունվարի 1-ի դրությամբ ֆոնդային բյուջեի գծով առկա էր 686.3 մլն. դրամի պարտք, այդ թվում` 493,2 մլն. դրամ` գյուղական բնակավայրերի գծով տեղափոխված պարտքեր:

 2024թ.-ի 1-ին կիսամյակի ընթացքում մարվել է 680,9 մլն. դրամ պարտք /այդ թվում` 432,5 մլն. դրամը պետական բյուջեց տրված սուբվենցիայի, իսկ 248.4 մլն. դրամ` համայնքի բյուջեի հաշվին/, որը հիմնականում 2023թ.-ից տեղափոխված ճանապահաշինության գծով պարտքերն էին:

 Այս տարվա հունիսի 30-ի դրությամբ Սևան համայնքի ֆոնդային բյուջեի պարտքը կազմում է 5,4 մլն. դրամ: